Barbara Canepa

Barbara Canepa (Genoa,1969ko urtarrilaren 19a) komiki marrazkilari eta gidoilari italiarra da.

 Biografia 
Barbara Canepa, Genoako Unibertsitateko Arkitektura Fakultatean ikasi ondoren, marrazkilari gisa hasi zen lanean, batez ere publizitate arloan.

1996an kolaboratzen hasi zen The Walt Disney Company korporazioan, Italian, haren liburu eta aldizkarietan ilustrazioak eginez. Pertsonaien diseinatzaile eta marrazkilari gisa ere hainbat sorkuntza-proiektutan parte hartu zuen konpainia horretan. Horrela, 2000. urtera arte, zenbait komikiren koloreztatzea eta azalak —La sirenetta aldizkarian, adibidez— egin zituen. Garai berean, pintura tekniken ikasketak egin zituen Disney akademian. Olio-pinturak Italian eta Estatu Batuetan daude ikusgai. 1997an, Elisabetta Gnone eta Alessandro Barbuccierekin batera, W.I.T.C.H. aldizkari berria sortu zuen Disney Italia konpainian. Barbarak eta Alessandrok elkarrekin sortu zituzten kontzeptua, pertsonaiak, testuingurua, estilo grafikoa eta kolore-paleta. Gaur egun, W.I.T.C.H. Munduan gehien saltzen den laugarren aldizkaria da (50 milioi ale baino gehiago), herrialde askotan argitaratu eta saritua.

Urte berean, 1997an, Barbarak eta Alessandrok Sky Doll zientzia-fikziozko saga sortu zuten Frantziako Éditions Soleil argitaletxearentzat. Komiki serie honek ere arrakasta handia lortu zuen hogeita hamar bat herrialdetan, hala nola, Korea, Japonia, Txina, Estatu Batuak, Frantzia eta Espainian. Kritikak eta publikoak oso harrera ona egin zioten serieari, eta azken urteotan hainbat aldiz saritu izan dute urteko serierik onena eta Europa osoko kolore eta marrazki onenak kategorietan.

Geroago, Alessandro Barbucci eta Barbara Canepa Monster Allergy haurrentzako komikia sortu zuten. 2003ko martxoan argitaratu zen lehenengoz Frantziako Éditions Soleil argitaletxean, eta mundu osoan zabaldu zen berehala. Italiako, Frantziako eta Alemaniako “Gazteentzako komikirik onena” saria jaso du behin baino gehiagotan, eta 2006ko urtarrilaz geroztik TB marrazki bizidunetan zabaldu zen, Rainbow, Futurikon eta Disney Channelek ekoitzita. 2005ean  Warner Bros-ek Amerikarako eskubideak erosi zituen, eta Cartoon Network-en zabaldu zen.

Barbara Canepa, Éditions Soleil etxean hainbat urtez komikigile gisa lan egiteaz gain, bertako argitaratze-zuzendaria ere izan zen hamabost urtez. Clotilde Vu beste editorearekin batera, Soleil argitaletxearen ikuspegi- eta formatu-aldaketa gauzatu zuen, bereziki argitaletxeari eleberri grafikoaren formula original bat emanez, Métamorphose, Noctambule eta Venusdea bildumekin. Metamorfosis eta Venusdea bildumek adierazpen-eremu berri bat eskaini zien artearen munduko hainbat arlotako artistei (argazkilariak, diseinatzaileak, ilustratzaileak, Pop Surrealismoaren artistak…). Canepak eta Vuk, baina, 2023an Éditions Soleil utzi zuten eta Mourad Boudjellalek Gallimard argitaletxean sortutako Oxymore izeneko proiektu berrian sartu ziren. 
 Argitaratutako komikiak 

 W.I.T.C.H. aldizkaria (2001) 
 Alessandro Barbuccirekin batera, Barbara Canepak parte hartzen du aldizkariaren lehen bost zenbakietan gidoilari gisa.

 Sky-Doll seriea: 
 Barbucci, Alessandro; Canepa, Barbara, Sky-Doll, tome 1 : La ville jaune (2001) Carlsen
 Barbucci, Alessandro; Canepa, Barbara, Sky-Doll, tome 2 : Aqua City (2002) Éditions Soleil
 Barbucci, Alessandro; Canepa, Barbara, Sky-Doll: Doll's factory (2003) Éditions Soleil
 Canepa, Barbara, Sky Doll Artbook. Doll's Factory. (2003) Carlsen
 Barbucci, Alessandro; Canepa, Barbara, Sky-Doll, tome 3 : La ville blanche (2004) Éditions Soleil
 Barbucci, Alessandro; Canepa, Barbara, Sky-Doll - Coffret tomes 1 et 2 (2005) Éditions Soleil
 Barbucci, Alessandro; Canepa, Barbara, Sky-Doll, Tome 1: Spaceship collection (2007) Éditions Soleil
 Barbucci, Alessandro; Canepa, Barbara, SkyDoll, Tome 2: Lacrima Christi collection (2007) Éditions Soleil
 Barbucci, Alessandro; Canepa, Barbara, Skydoll Spaceship, Coffret collector (2008) Éditions Soleil
 Canepa, Barbara, Soleil: Sky Doll  (2008) PANINI FRANCE
 Barbucci, Alessandro; Canepa, Barbara, Sky-Doll Decade 00-10 : intégrale des tomes 1 à 3 + tome 0 + des inédits (2010) Éditions Soleil
 Barbucci, Alessandro; Canepa, Barbara, Sky-Doll: Spaceship  (2010) PANINI FRANCE
 Barbucci, Alessandro; Chan, Pierre Moni; Canepa, Barbara, Sky-Doll Spaceship  (2011) PANINI FRANCE
 Barbucci, Alessandro; Canepa, Barbara, Sky-Doll, tome 4 : Sudra (2014) Éditions Soleil
 Barbucci, Alessandro; Canepa, Barbara, Sky Doll - Intégrale 01 (2017) Éditions Soleil

 Monster Allergy seriea: 
 Centomo, Katja; Artibani, Francesco; Canepa, Barbara; Barbucci, Alessandro, Monster Allergy Next Gen, Tome 1 (2011) Le Lombard 
 Centomo, Katja; Artibani, Francesco; Canepa, Barbara; Barbucci, Alessandro; Nardo, Federico, Monster Allergy, Tomes 24-25-26 : Next gen (2012) Le Lombard
 Centomo, Katja; Artibani, Francesco; Canepa, Barbara; Barbucci, Alessandro, Monster Allergy, Tomes 27-28-29 : Next gen (2012) Le Lombard

 End seriea 
 Merli, Anna; Canepa, Barbara End, Tome 1: Elisabeth (2012) Éditions Soleil
 Canepa, Barbara End, Tome 1: Elisabeth (2012) Éditions Soleil

 Beste batzuk 
 Canepa, Barbara; Mazzoni, Marco; Lacombe, Benjamin, La Métamorphose (2023) Oximore Edition
 Canepa, Barbara; Sacré, Florent; Halard, Anaïs, Au chant des grenouilles, tome 1 : Urania, la sorcière (2024) Oximore Edition
 Sariak 

 2004 :  Italiar serierik onnenaren Micheluzzi saria Monster Allergy lanagatik Alessandro Barbucci, Francesco Artibani, eta Katja Centomorekin batera)
 2007 : Europar komikirik onenaren Prix Peng! saria Monster Allergy lanagatik (Alessandro Barbuccirekin batera)

 Erreferentziak 

 Kanpo estekak 
 * * 



Kategoria:Frantziako emakumeak
Kategoria:Emakume komikigileak